b'\n_START_ARTICLE_\nVillityyppi\n_START_PARAGRAPH_\nVillityyppi, my\xc3\xb6s villi tyyppi, tarkoittaa perinn\xc3\xb6llisyystieteess\xc3\xa4 geenin alkuper\xc3\xa4ist\xc3\xa4, ei-mutatoitunutta muotoa, tai lajissa yleisimp\xc3\xa4n\xc3\xa4 esiintyv\xc3\xa4\xc3\xa4 muotoa. N\xc3\xa4m\xc3\xa4 m\xc3\xa4\xc3\xa4ritelm\xc3\xa4t ovat joissain tapauksissa ristiriidassa kesken\xc3\xa4\xc3\xa4n. Laajemmassa merkityksess\xc3\xa4 villityyppi tarkoittaa eli\xc3\xb6n ominaisuutta, johon mutaatiot eiv\xc3\xa4t vaikuta._NEWLINE_Esimerkiksi hevosilla villityyppiv\xc3\xa4rityksen\xc3\xa4 pidet\xc3\xa4\xc3\xa4n vaaleanruskeaa mustajalkaista ruunihallakkoa, josta kaikki muut v\xc3\xa4ritykset ovat syntyneet yksitt\xc3\xa4isten mutaatioiden kautta. Suurin osa kesyhevosista on kuitenkin ei-hallakkoja ja monet hallakkov\xc3\xa4risist\xc3\xa4 muita kuin ruunihallakkoja.'